[[Fil:Ford Eifel BW 2011-09-03 14-29-40.JPG|thumb|En Ford Eifel fra 1938. Modellen blev også samlet på Fords danske samlefabrik i [[Sydhavnen]].]]
Den økonomiske krise i 30'ernes første år gjorde det vanskeligt at sælge Fords amerikansk designede Ford A og Ford B, og Ford udviklede derfor en mindre Ford, der skulle sælges på de europæiske markeder. Den nye mindre model, [[Ford Model Y|Ford Y]], blev først sendt på markedet af [[Ford of Britain]] i 1932 med enorm succes, og blev fra 1933 også produceret af det tyske Ford-selskab, der solgte modellen som [[Ford Köln]]. Ford Köln blev en med 2.453 solgte eksemplarer alene i 1933 en succes i Tyskland, og gjorde Ford til den ottende mest solgte personbil i landet,<ref name="Oswald, pp 112 & 531">[[#Oswald|Oswald]], pp 112 & 531</ref> men modellen opnåede ikke samme popularitet som i Storbritannien, da Ford Köln bl.a. konkurrerede med [[General Motors|GM's]] billigere [[Opel 1,2 liter]].<ref>[[#Oswald|Oswald]], pp 112 & 314</ref> Ford udbyggede sin position på det tyske marked i 1930'erne med [[Ford Eifel|Eifel]], der var den tyske udgave af [[Ford Model C Ten|Ford C/Ford 10]]. Mellem 1935 og 1940 fremstillede det tyske Ford 61.495 Ford Eifel, ligesom der i Danmark blev fremstillet flere tusinde af modellen på [[Ford Motor Company (Danmark)|Fords danske fabrik]]. Ford Eifel udgjorde mere end halvdelen af den tyske Ford-produktion, og succesen gjorde i 1938 Ford til Tysklands fjerdestørste bilproducent, større end [[Adler]] og kun overgået af [[Opel]], [[Mercedes-Benz]] og [[DKW]].<ref name="Oswald, pp 112 & 531"/> Ford Eifel blev i 1939 videreudviklet til [[Ford Taunus G93A]], der var den første af Fords biler i [[Ford Taunus|Taunus-serien]].
Historie Foreninger Organisationer